Заједно са колегама Дејвидом Бекамом и Солом Кембелом избачен је из састава Енглеске након што је на место тренера дошао Стив Мекларен и није позван током сезоне 2006/2007. Позван је да игра на пријатељском мечу против репрезентације Немачке 22. августа 2007. године. Џејмс је постао први играч Портсмута који је играо за сениорску репрезентацију Енглеске, још од Марка Хателија, 1984. године. Ипак, Скот Карсон је изабрао Робинсона уместо Џејмса да игра на квалификацијама за Европско првенство 2008. године, на мечу против репрезентације Хрватске, а Енглеска је изгубила резултатом 2:3. Након неуспеха Енглеске на квалификацијама за Европско првенство, Мекларен је отпуштен са местра тренера, а заменио га је Фабио Капело. Џејмс је након тога критиковао отпуштеног тренера и сматрао да је имао лош третман према голманима који су бранили за репрезентацију. Дана 7. фебруара 2008. године Џејмс је изабран за голмана на утакмици против репрезентације Швајцарске. Након тога, он је био првих голман репрезентацја и играо 13 узастопних утакмица у првој постави.